钦定古今图书集成/理学汇编/学行典/第258卷 > 陆通
## 钦定古今图书集成/理学汇编/学行典/第258卷 > 陆通

按《高士传》：“陆通，字接舆，楚人也。好养性，躬耕以为食。
楚昭王时，通见楚政无常，乃佯狂不仕，故时人谓之
楚狂。孔子适楚，楚狂接舆游其门，曰：‘凤兮凤兮，何如
德之衰也？来世不可待，往世不可追也。天下有道，圣
人成焉；天下无道，圣人生焉。方今之时，仅免刑焉。福
轻乎羽，莫之知载；祸重乎地，莫之知避。已乎已乎，临’”
人以德；殆乎殆乎，画地而趋。迷阳迷阳无伤吾行；却
曲却曲无伤吾足。山木自寇也，膏火自煎也。桂可食
故伐之，漆可用故割之。人皆知有用之用，而不知无
用之用也。孔子下车，欲与之言，趋而避之，不得与之
言。楚王闻陆通贤，遣使者持金百镒，车马二驷往聘。
通曰：“王请先生治江南。”通笑而不应。使者去，妻从市
来，曰：“先生少而为义，岂老违之哉？门外车迹何深也？
妾闻义士非礼不动。妾事先生，躬耕以自食，亲织以
为衣，食饱衣煖，其乐自足矣，不如去之。”于是夫负釜
甑，妻戴纴器，变名易姓，游诸名山，食桂栌实，服黄菁
子，隐蜀峨眉山，寿数百年，俗传以为仙云。

按《庄子应帝王篇》：“肩吾见狂接舆，狂接舆曰：‘日中始
何以语女’？肩吾曰：‘告我君人者，以己出经式义度人，
孰敢不听而化诸’？”狂接舆曰：“是欺德也。其于治天下
也，犹涉海凿河而使蚊负山也。夫圣人之治也，治外
乎正而后行，确乎能其事者而已矣。且鸟高飞以避
矰弋之害，鼷鼠深穴乎神丘之下以避熏凿之患，而”
曾二虫之无知。

按《韩诗外传》：楚狂接舆躬耕以食，其妻之市未返，楚
王使使者赍金百镒造门曰：“‘大王使臣奉金百镒，愿
请先生治江南’。接舆笑而不应，使者遂不得辞而去，
妻从市而来曰：‘君使不从，非忠也，从之，是遗义也，不
如去之’。”乃变易姓氏，莫知其所之。《论语》曰：“色斯举矣，
翔而后集。”接舆之妻是也。《诗》曰：“逝将去汝，适彼乐土。
‘乐土乐土’”，爰得我所。